شەفەق نیوز/ مەسرور بارزانی سەرۆک حکومەت هەرێم کوردستان،
ئمڕوو چوارشەممە، چەوی کەفتە شاندیگ بەریتانی گەورەیگ وە سەرپەرشتیاری سامی سامبسون
گەورەی راوێژکارەیل وەزارەت وەرگری بەریتانی ئەرا باوەتەیل خوەرهەڵات ناوڕاس و باکوور
ئەفریقیا.
لەو دیدارە ک ستیڤن هیکی باڵوێز بەریتانیا لەلای عراق ئامادەی
بوی، باس دویاترین نووەوەبویەکان لە عراق و ناوچەگە کریا، و هەمیش باس ئاسۆەیل بتەوکردن
پەیوەندیەیل ناوبەین بەریتانیا و هەرێم کوردستان، وەگورەی بەیاننامەی حکومەت هەرێم.
شاندە بەریتانیەگە دووپات لە پابەندی بەریتانیا و هاوپەیمان
ناودەوڵەتی ئەرا پشتگیریکردن هێزەیل پێشمەرگە کرد ئەرا نواگردن هەڕەشەیل داعش، و هەمیش
دووپات لە گرنگی گورجەوکردن هەماهەنگی ئەمنی لەناوبەین سوپای عراق و پێشمەرگە کرد،
وەتایبەت لە ناوچەیل کوردستانی لە دەیشت ئیدارەی هەرێم کوردستان، ئەرا نواگردن هەر
هەڕەشەیگ تیرۆری داعش.
شاندە میوانەگە لەناو کۆبونەوەگە دەسخوەشی لەو چاکسازییەیلە
کرد ک حکومەت هەرێم کوردستان لەناو وەزارەت پێشمەرگە ئەنجامی دەێد.
